CELEX: 32018R1909
Language: hu
Date: 2018-12-04 00:00:00
Title: A Tanács (EU) 2018/1909 rendelete (2018. december 4.) a 904/2010/EU rendeletnek a vevői készletre vonatkozó megállapodások helyes alkalmazásának nyomon követése céljából történő információcsere tekintetében történő módosításáról

7.12.2018   
               
               
                  HU
               
               
                  Az Európai Unió Hivatalos Lapja
               
               
                  L 311/1
               
            
         A TANÁCS (EU) 2018/1909 RENDELETE
         (2018. december 4.)
         a 904/2010/EU rendeletnek a vevői készletre vonatkozó megállapodások helyes alkalmazásának nyomon követése céljából történő információcsere tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 113. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Parlament véleményére (1),
         tekintettel az Európai Gazdasági és Szociális Bizottság véleményére (2),
         különleges jogalkotási eljárás keretében,
         mivel:
         
                     (1)
                  
                  
                     Annak érdekében, hogy megfelelően nyomon lehessen követni a vevői készletre vonatkozó megállapodásokkal kapcsolatban a 2006/112/EK tanácsi irányelvbe (3) beillesztett egyszerűsítés alkalmazását, a tagállamok illetékes hatóságai számára automatikus hozzáférést kell biztosítani az adóalanyoktól összegyűjtött, az ilyen ügyletekkel kapcsolatos adatokhoz.
                  
               
                     (2)
                  
                  
                     Figyelembe véve, hogy az e rendeletbe beillesztett rendelkezések az (EU) 2018/1910 tanácsi irányelv (4) által bevezetett módosításokból erednek, helyénvaló, hogy e rendelet az említett módosítások alkalmazása kezdőnapjától alkalmazandó.
                  
               
                     (3)
                  
                  
                     A 904/2010/EU tanácsi rendeletet (5) ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 904/2010/EU rendelet 21. cikkének (2) bekezdése a következőképpen módosul:
            
                        1.
                     
                     
                        a c) pont helyébe a következő szöveg lép:
                        
                                    „c)
                                 
                                 
                                    azoknak a személyeknek a héaazonosító száma, akik a b) pontban említett termékértékesítéseket és szolgáltatásnyújtásokat teljesítették, valamint azoknak a személyeknek a héaazonosító száma, akik a 2006/112/EK irányelv 262. cikkének (2) bekezdésével összhangban információt nyújtottak be az a) pontban említett, héaazonosító számmal rendelkező személyekkel kapcsolatban;”
                                 
                              
                  
                        2.
                     
                     
                        az e) pontban a bevezető szöveg helyébe a következő szöveg lép:
                        
                                    „e)
                                 
                                 
                                    a c) pontban említett minden egyes személy által a más tagállamban héaazonosító számmal rendelkező minden egyes személy részére teljesített, a b) pontban említett termékértékesítések és szolgáltatásnyújtások összértéke, valamint a 2006/112/EK irányelv 262. cikkének (2) bekezdésével összhangban információt benyújtott minden egyes személy tekintetében, az említett személy héaazonosító száma és a más tagállamban héaazonosító számmal rendelkező személyekkel kapcsolatban általa benyújtott információk, az alábbi feltételek mellett:”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 4-én.
            
               
                  a Tanács részéről
               
               
                  az elnök
               
               H. LÖGER
            
         
         
            (1)  2018. július 3-i vélemény (a Hivatalos Lapban még nem tették közzé).
         
            (2)  HL C 283., 2018.8.10., 35. o.
         
         
            (3)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (4)  A Tanács (EU) 2018/1910 irányelve (2018. december 4.) a 2006/112/EK irányelvnek a hozzáadottértékadó-rendszer egyes, a tagállamok közötti kereskedelem adóztatására vonatkozó szabályainak harmonizálása és egyszerűsítése tekintetében történő módosításáról (lásd e Hivatalos Lap 3. oldalát).
         
            (5)  A Tanács 904/2010/EU rendelete (2010. október 7.) a hozzáadottérték-adó területén történő közigazgatási együttműködésről és csalás elleni küzdelemről (HL L 268., 2010.10.12., 1. o.).